CELEX: 62014CA0140
Language: el
Date: 2015-07-16 00:00:00
Title: Υπόθεση C-140/14: Απόφαση του Δικαστηρίου (τρίτο τμήμα) της 16ης Ιουλίου 2015 — Ευρωπαϊκή Επιτροπή κατά Δημοκρατίας της Σλοβενίας (Παράβαση κράτους μέλους — Οδηγίες 2008/98/ΕΚ και 1999/31/ΕΚ — Πρόληψη της αποθέσεως και απομάκρυνση υλικών εκσκαφής και άλλων αποβλήτων — Εναπόθεση σε χώρους υγειονομικής ταφής — Μη λήψη μέτρων για την εξάλειψη και την αποθήκευση αυτών των αποβλήτων — Άσκηση μέσων ένδικης προστασίας)

21.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/10
            
         Απόφαση του Δικαστηρίου (τρίτο τμήμα) της 16ης Ιουλίου 2015 — Ευρωπαϊκή Επιτροπή κατά Δημοκρατίας της Σλοβενίας
   (Υπόθεση C-140/14) (1)
   
   ((Παράβαση κράτους μέλους - Οδηγίες 2008/98/ΕΚ και 1999/31/ΕΚ - Πρόληψη της αποθέσεως και απομάκρυνση υλικών εκσκαφής και άλλων αποβλήτων - Εναπόθεση σε χώρους υγειονομικής ταφής - Μη λήψη μέτρων για την εξάλειψη και την αποθήκευση αυτών των αποβλήτων - Άσκηση μέσων ένδικης προστασίας))
   (2015/C 311/10)
   Γλώσσα διαδικασίας: η σλοβενική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Sanfrutos Cano και M. Žebre)
   
      Καθής: Δημοκρατία της Σλοβενίας (εκπρόσωπος: J. Morela)
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Σλοβενίας,
               
                           —
                        
                        
                           επιτρέποντας την εναπόθεση υλικών εκσκαφής στο γήπεδο 115/1 του Δήμου του Teharje (Bukovžlak), χωρίς να εξασφαλίσει ότι κανένα άλλο απόβλητο δεν είχε εναποτεθεί προηγουμένως ή συγχρόνως στον χώρο αυτόν, και εφόσον, δεδομένου ότι δεν ελήφθη κανένα μέτρο για την απομάκρυνση από τον χώρο αυτόν αποβλήτων που δεν καλύπτονταν από την εκδοθείσα άδεια, ο εν λόγω χώρος έπρεπε να θεωρείται ως παράνομος χώρος αποθέσεως αποβλήτων που δεν πληροί τις προϋποθέσεις ούτε ανταποκρίνεται στις επιταγές, αφενός, των άρθρων 13 και 36, παράγραφος 1, της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών, καθώς και, αφετέρου, των άρθρων 5, παράγραφος 3, στοιχείο ε', 6, σε συνδυασμό με την απόφαση 2003/33/ΕΚ του Συμβουλίου, της 19ης Δεκεμβρίου 2002, για τον καθορισμό κριτηρίων και διαδικασιών αποδοχής των αποβλήτων στους χώρους υγειονομικής ταφής σύμφωνα με το άρθρο 16 και το παράρτημα ΙΙ της οδηγίας 1999/31/ΕΚ, 7 έως 9, 11 και 12 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, καθώς των παραρτημάτων Ι έως ΙΙΙ της τελευταίας αυτής οδηγίας, και
                        
                     
                           —
                        
                        
                           μη έχοντας λάβει, από τον Απρίλιο του 2009, επαρκή μέτρα για την παρεμπόδιση της δημιουργίας και, κατόπιν, για την εξάλειψη του χώρου αποθέσεως υλικών εκσκαφής που εμπίπτουν στις κατηγορίες αποβλήτων 17 05 06 (υλικό εκσκαφής μη εμπίπτον στην κατηγορία 17 05 05) και 17 05 05 (υλικό εκσκαφής περιέχον επικίνδυνες ουσίες) στον χώρο κατασκευής δημοτικής υποδομής για την εμπορική ζώνη Gaberje-sud, οπότε και ο χώρος επίσης πρέπει να θεωρείται ως παράνομος χώρος αποθέσεως αποβλήτων που δεν τηρεί τις προμνησθείσες διατάξεις των οδηγιών 1999/31 και 2008/98 καθώς και τα άρθρα 12, 15 και 17 της τελευταίας αυτής οδηγίας,
                           παρέβη τις υποχρεώσεις που υπέχει από το σύνολο των διατάξεων αυτών.
                        
                     
         
               2)
            
            
               Καταδικάζει τη Δημοκρατία της Σλοβενίας στα δικαστικά έξοδα.
            
         
      (1)  ΕΕ C 184 της 16.6.2014.